L'Ajuntament de Sagunt declara el seu suport unànime a les víctimes de la Talidomida
14 de setembre 2015

​![](/media/c02hdcem/95-c_talidomida.jpg)  

 

L'Ajuntament de Sagunt va aprovar en Ple declarar el seu suport unànime i solidari a les víctimes de la Talidomida a Espanya, i en particular a l'Associació AVITE (Associació de Víctimes de Talidomida a Espanya), per la seua lluita en pro i favor de les víctimes d'este fàrmac, pel deute històric que el país té amb els afectats i els seus familiars, des de fa 60 anys.  
  
Un altre dels punts que es va aprovar en sessió plenària, és instar a la farmacèutica alemanya Grünenthal, sol·licitant-li que indemnitze als afectats espanyols.  
  
La moció, aprovada en el ple per unanimitat, també demana instar al president del Govern, perquè com a mesura social, el govern filtre qui pot ser afectat o no de la Talidomida a Espanya i concedisca pensions vitalícies als afectats, fins que muiren, tal com ja succeeix en la resta de països que s'han vist afectats també per este fàrmac.  
  
La Talidomida es va patentar a Espanya en 1954, es tractava d'un sedant, suposadament sense efectes secundaris, que pal·liava les nàusees i vòmits de les embarassades. Poc després van començar a nàixer un gran nombre de xiquets amb greus malformacions en braços i cames, i al novembre de 1961 es va descobrir la relació d'estes malformacions amb la Talidomida.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-declara-el-seu-suport-unanime-a-les-victimes-de-la-talidomida/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-declara-el-seu-suport-unanime-a-les-victimes-de-la-talidomida/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-declara-el-seu-suport-unanime-a-les-victimes-de-la-talidomida/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-declara-el-seu-suport-unanime-a-les-victimes-de-la-talidomida/)